Jědlow
Jědlow (němsce Gödlau) je wjes ze 105 wobydlerjemi (2010) w srjedźišću hornjołužiskeho wokrjesa Budyšin. Słuša wot lěta 1994 k městu Halštrow a leži mjez 220 a 235 m nad mórskej hładźinu pod Žiwinom južnje Halštrowa. Hač do lěta 1950 bě Jědlow samostatna gmejna, po tym najprjedy dźěl Rušičanskeje gmejny.
Susodne wjeski su Krěpjecy na sewjeru, Kašecy zady lěsa na wuchodźe, Žuricy na juhowuchodźe a Rušica na zapadźe.
Prěnje historiske naspomnjenje jako Jedle je z lěta 1374 abo 1382[1]. Znajmjeńša ze 17. lětstotka bě Jědlow tež z knježim sydłom.
eng_Latn szl_Latn bos_Latn szl_Latn